Имам удоволствието да Ви направя съпричастни на една реализирана от мен благородна идея.\nВ чест на Деня на белия бастун започна своето функциониране по скайп публичен чат за социални контакти между незрящи и хора със зрителни увреждания - pc.user.free.net! Основната идея е чатът да бъде среда и платформа за социални контакти и междуличностно общуване с цел излизане от изолацията и самотата. Събеседването е в писмена форма, а при интерес и чрез гласови конферентни разговори в реално време. Тематичният обхват е разностранен и включва обмен на лични впечатления и размисли около бита и ежедневието, обсъждат се въпроси относно работата с компютър и приложни програми, дискутират се аспекти от живота и дейността на съюзните организации. Към момента в публичния чат има 24 потребители, но с удоволствие ще посрещнем и приемем сред нас всички желаещи, които биха проявили интерес към тази форма за контакти между събратята по съдба. Членуването в чата е свободно и безплатно, като осигурява връзка между абонатите денонощно, без значение дали основният администраторски акаунт е активен. Единственото изискване е да се спазват условията в правилника на групата. В чата не се допуска проявата на ненавист и злонамерено отношение под каквато и да е форма по отношение на увреждане, расова и етническа принадлежност. Пропагандирането на религия, политика и реклама води до изключване от чата. Общуването следва да е в нормите на взаимното зачитане и добрия тон, без вулгарност и цинизми. Писането на кирилица е повече от желателно, тъй като изразяването чрез латиница създава затруднения при ползването на екранен четец. Ако някой притеснява участващите в чата с агитиране и пропаганда в нарушение на посочените правила, следва да бъде уведомяван администратора на групата при гарантирана анонимност. Нарушаването на правилата, продължителната липса на участие в диалога и отсъствието без уважителни причини водят до временно или постоянно отстраняване от чата.\nЖелаещите да се присъединят нека изпратят заявка за пълномощно на скайп адрес - pc.user.free.net, с пояснението, че желаят да бъдат добавени в чата и са получили координатите от списание "Зари". Упълномощаването се прави веднъж седмично чрез администраторския акаунт на групата, след което става и присъединяването в списъка с абонати на чата. За пояснения и въпроси може да се ползва и личният акаунт на администратора: penchovasilev1.\nНека използваме съвременните комуникационни технологии и да бъдем заедно, независимо от разстоянията, които ни разделят! За приятелството няма граници, а интернет ни сближава. Нека наистина бъдем част от свободната мрежа на компютърните потребители, както гласи и името на групата – pc.user.free.net!\nОчакваме Ви и ще Ви посрещнем с "Добре дошли"!


Какво има в гаража на Кими Райконен - AУТОМЕДИЯ\nИван Георгиев 27.08.2018 16:13\nДоскоро Кими Райконен беше смятан за човек, който държи семейството си далеч от вниманието на феновете и медиите. С времето обаче това се промени – Кими и съпругата му Минту вече имат две деца, като последният световен шампион на Ferrari ги да кара да плуват, снима се с тях и т.н, а постовете му в Instagram се радват на невероятен интерес от страна на феновете.\nНаскоро Райконен зарадва почитателите си с още нещо – поглед към гаража си, като само с една снимка постави началото на интересен разказ. Естествено, като пилот на Скудерията, Райконен кара Ferrari и в ежедневието, но преди това обърнете внимание на мотоциклета на преден план.\nТова е уникатът на име Iceman II, създаден по поръчка на Райконен от известната германска фирма Walz-Hardcore Cycles. Финландецът вече има малка серия мотори, идващи от компанията на Маркус Валц, като преди години си поръча там друг чопър – Iceman I.\nЗад мотора се вижда Ferrari F12tdf – по-леката и по-мощна и бърза версия на F12 Berilinetta. Става въпрос за 6,3-литров V12 мотор с мощност 770 конски сили, който задвижва купето.\nКими написа под снимката „В неделя ги прибирам в гаража”, но истината е, че много по-често може да срещнете Райконен зад волана на бус VW Multivan, който пилотът смята за много по-практичен за ежедневните му пътувания.\nКнигата за Кими Райконен – „Непознатият Кими Райконен” вече излезе на финландски и шведски, а през октомври ще се появи и на английски, като пилотът казва, че след нейното публикуване вече не са му останали тайни. В нея ще можем да прочетем защо Райконен е изневерявал на предишната си съпруга Джени Далман, как е бягал от казармата и какво разказва майка му за рядкото му кожно заболяване, както и как да познаваме по жестовете му дали е ядосан или изнервен.\nТова зад мотора ме съмнява да е F12tdf,...не знам какво е, но не е Берлинета със сигурност.\n... ( преди 3 години )\nАвтомобили?Все пак е гараж! Не очаквам да държи там самолет, хеликоптер и т.н., като Джон Траволта.


Очаквам предстоящата среща ЕС-Турция във Варна със смесени чувства, заяви председателят на Европейската комисия Жан-Клод Юнкер на съвместна пресконференция с председателя на Европейския съвет Доналд Туск. Двамата говориха след края на двудневното заседание на Европейския съвет.\nЮнкер поясни, че количеството на проблемите ЕС-Турция не спира да расте, но европейската страна желае да укрепи сътрудничеството с Анкара. Туск изрази надеждата разговорите с турския президент Реджеп Ердоган да засегнат широк кръг от теми, включително за бъдещето, съобщи Би Ти Ви.\nСрещата няма да бъде лесна, пред нас стоят няколко сложни въпроса, включително за турските действия в Сирия. Съседи сме с Турция, трябва да намерим начин да разговаряме открито, добави Туск. По повод решението на ЕС да подкрепи оценката на Великобритания, че нападението срещу разузнавача Сергей Скрипал най-вероятно е дело на Русия, Туск посочи, че това е възможно най-добрият отговор, на който Общността е способна.\nМного е трудно да подготвим подобаващ отговор на такова нападение – ние сме съвсем различни от извършителите, ако разбирате какво казвам. В ЕС имаме различни виждания, интереси и традиции в политическото отношение към Русия, не е лесно да бъдем единни и затова оценявам добрата воля, добрия политически инстинкт, добави той.\nЮнкер отбеляза, че решението за отзоваването на посланика на ЕС в Москва е “извънредна мярка”, каквато досега не е била предприемана. Осъждаме …\nНинова и Заев подписаха споразумение за сътрудничество\nСавченко може да получи доживотна присъда\nРекордният джакпот очаква своя собственик\nавгуст 4, 2016 tonino\nНавални ще съди Путин\nДа пропътуваш 1120 км в името на любовта и да те спукат от бой (ВИДЕО)


Мустафа Аликанов: Бъдещето на община Сърница е в дърводобива и туризма — KMETA.bg - ПОРТАЛЪТ НА БЪЛГАРСКИТЕ ОБЩИНИ\nМустафа Аликанов: Бъдещето на община Сърница е в дърводобива и туризма\n05 януари 2015, 20:23\nОбласт Пазарджик Велинград Интервю България\nМустафа Аликанов е 265-ият общински кмет на България. От 1 януари той управлява служебно най-новата община Сърница. В нея влизат град Сърница и селата Побит Камък и Медени поляни. От 50-те години до 1987 г. Сърница е самостоятелна община. За 21 век новата община минава за девствена вследствие на георгарфското си положение и уникалните си природни дадености. Сърница е разположена на брега на язовир Доспат, втори по големина в България след язовир Искър. От 2003 г. е град, който е на 48 км от досегашния си общински център Велинград. Средната надморско височина е около 1200 метра, а местните се радват на гъсти иглолистни гори от бор и смърч.\nСелището е основано през 1860 г. Първият заселник бил чобанинът Шабан и почти столетие селището носело неговото име - Шабанлии. Сега в Сърница има три квартала. В Петелци, Шабанли и Крушата (бивши села), има по 1 джамия, а населението е предимно от помаци и изповядват исляма. Kmeta.bg разговаря с Мустафа Аликанов за предизвикателствата и отговорностите, които го очакват като градоначалник.\n- Господин Аликанов, как се чувствате като най-новият и 265-ият кмет на България?\n- Няма нищо ново, защото вече 3 години съм кметски наместник. Запознат съм с всички проблеми на община Сърница.\n- А преди това с какво сте се занимавали?\n- Преди това имах частен бизнес - земеделие, ресторантьорство, хляб, безалкохолни напитки. Никога не съм бил обществена личност.\n- Вие сте назначен от областния управител на Пазарджик, ще има ли частични избори или ще сте кмет до редовните местни избори през есента?\n- Назначен съм служебно за кмет. Чакаме експертите от президенството да кажат дали ще има сега избори или ще съм до редовните.\n- Колко е населението в новата община Сърница, към която са селата Побит камък и Медени поляни?\n- Тук хората са предимно млади. Населението е 4952 души. Има всякакви хора в общината - млади, бременни, възрастни. В гимназията има 500 деца.\n- Какво наследство поемате след отделянето от Велинград, няма ли да ви е трудно?\n- Убеден съм, че по-зле от това, което е било, няма как да стане.\n- Кое е най-важното нещо, което трябва да направите?\n- Първата ми задача е да организирам честни, прозрачни и демократични избори. Ако решат, че ще има частични избори, нямам право да се кандидатирам. Но на редовните, през есента, ще се кандидатирам.\n- Имате ли лекар в Сърница?\n- Да, имаме медицински пункт и три джипита, проблемът е със Спешната помощ. Обслужват ни от болницата във Велинград. На час и половина е от Велинград, докато дойде линейката и още толкова да се върне в болницата...! Това е много време. За спешни случаи като инфаркт и иинсулт това е страшно много, а тук имаме и възрастни хора.\n- Районът е планински, висок и трудно проходим, какво е положението с пътищата до Сърница, Побит камък и Медени поляни?\n- Сега спешно трябва пътят да се опесъчи, защото през последните дни тук беше минус 18 градуса. Трябва да се почисти и да се оправи уличното осветление в селищата.\n- Няма улично осветление ли?\n- Не, има, но трябва да се оправи, за да свети навсякъде.\n- Има неясноти по бюджета, все още сме към стария, към община Велинград. Направихме допитване до Министерство на финансите. От там ни дадоха указания, заедно с Велинград да преразгледаме бюджета и да го обсъдим. После министерството ще го одобри по критерии, както е по закон. Тогава вече Общинският съвет на Велинград трябва да го приеме и се разделяме. Едва след това можем да си правим структурата на община Сърница. Иначе сега работим с дирекциите и отделите на община Велинград.\n- Това означава ли, че чак през март или април ще си знаете бюджета?\n- Не, не е така, защото има срок. От Министерство на финансите казаха, че той е два месеца.\n- В какво посока ще развивате община Сърница?\n- Дървопреработване, земеделие и туризъм. Тук отглеждаме екологични картофи, с които сме известни в цяла България.\n- Те наистина ли са биокартофи или вие така си ги наричате - екокартофи?\n- Ние така си ги наричаме, но съм сигурен, че няма по-екологично чисти картофи от нашите.\n- Господин Аликанов, на коя партия сте член?\n- На никоя партия не съм член, симпатизирам на ГЕРБ и съм избран с подкрепата на ГЕРБ.


Летни програми за четене, как да накараме децата да се влюбят в книгите - свободно време - 2022\nОсновен - свободно време - Летни програми за четене, как да накараме децата да се влюбят в книгите\nЛятото вече е тук и с него дългоочакваните ваканции, които изглеждаха далечни по време на курса. Време, в което да си почиваме, но това може да се инвестира и в развиването на различни умения, работа, в която също се вписва забавлението. Не са малко дейности които могат да повишат уменията и това също ще накара децата да прекарат страхотни моменти.\nПример за това е четенедейност, която предлага страхотни моменти на забавление, докато развива умения като въображение, внимание и служене в деня на деня на ученика. Лятото е идеална възможност да накараме децата да се влюбят в книгите и да представят тези практики като алтернатива или по-забавно от другите.\nКак да организираме програма за четене\nКак да накараме децата да научат книги? Програмите за четене могат да бъдат много полезни за тази цел. Тези дейности се състоят от нещо толкова просто, колкото да направят тези хартиени приятели на ден за деня на малките и да започнат да бъдат привлекателни, или да накарат тези, които вече четат редовно, да не губят това обичай на почивка.\nИма много начини да се интегрират децата в програма за четене. Първият метод е малките да бъдат интегрирани в дейности да организира организации като летни училища, библиотеки или дори лагери. Друг вариант е да се организират тези дейности у дома и книгите да станат общ елемент в детското лято.\nТова са някои съвети да организира лятна програма за четене:\n- Посетете списъците за четене, Има няколко препоръки за четене, които се предлагат през лятото. Прегледайте ги и се запознайте с тези за детската възраст у дома ще бъде първата стъпка, за да организирате списък с книги, за да започнете да организирате тази програма.\n- тема, След като веднъж е известно четенето, можете да изберете тема за програмата. От космически приключения до средновековни рицари, залагайте на един по-конкретно и предоставяйте на децата от историите до малки романи.\n- Не стойте в четене, Следвайки примера на средновековните рицари, можете да се възползвате от програмата за четене, за да отидете в исторически музей и да научите повече за тази тема. По този начин децата също ще бъдат мотивирани да продължат да изучават този проблем чрез книги.\n- Ако е възможно, организирайте програмата за четене с други родители, Създаването на група с няколко деца също ще помогне на децата да споделят своя опит с четенето на книгата, която правят и в същото време социалните умения ще бъдат засилени при най-малките деца.\nМакар че програмата за четене е добра идея както да предложите дейност на малките през лятото, така и да ги накарате да се влюбят в книги, не трябва да налагате тези практики. Това са някои идеи за да се избегне докато се насърчава присъствието на четене на почивка:\n- Препоръчвайте, не налагайте. Препоръчва се детето да избере това, което иска да прочете. Родителите могат да съветват, но никога да не насилват децата си.\n- Не налагайте ритми. Всяко дете чете със свое собствено темпо и се опитва да наложи ритъм, за да изпълни сроковете си, само да надвие детето. Децата трябва да могат да се отпуснат и да се забавляват на тези страници.\n- Никога не сравнявайте. Особено, ако сте избрали програма за четене с други родители, родителите не трябва да сравняват малките с техните приятели. Трябва да насърчавате забавлението и да не давате представа за това, че сте в състезание, където печелите най-бързо или кой чете повече понятия.


Общинският съветник от ГЕРБ Лорита Радева: Със Спаси София се работи от години, работата обединява - Izbori.bg\nНачалоКметски избориОбщинският съветник от ГЕРБ Лорита Радева: Със Спаси София се работи от години, работата обединява\nОбщинският съветник от ГЕРБ Лорита Радева: Със Спаси София се работи от години, работата обединява\nСъс "Спаси София" се работи от 6-7 години. Не всичко обаче, което изглежда модерно, може да бъде бързо осъществено. Работили сме с кандидата за кмет на "Демократична България" - арх. Борислав Игнатов. Работата обединява, когато става дума за успешното развитие на града. Как ще работим с г-н Сидеров? Ще разберем. С колегите от ВМРО сме работили и в миналия състав на общинския състав, имаме изградена добра комуникация.\nТова каза в сутрешния блок на Bulgaria ON AIR общинският съветник от ГЕРБ и досегашен председател на комисията по екология Столичния общински съвет Лорита Радева.\nТя посочи още, че през последните дни има температурна инверсия, а фините прахови частици са 20-30 микрограма единични стойности. Предприето е измиването на улиците, но трябва и контрол по строителните обекти, отбеляза Радева. В един такъв обект в "Манастирски ливади" е констатирано нарушение, наложени са и санкции. Ежедневно инспекторите проверяват по 10-20 обекта.\n"София е град под похлупак. Всичко, което сами си произвеждаме, след това си го дишаме", подчерта Лорита Радева пред\nТя коментира още, че София се e променила значително, но работата в столицата предизвиква недоволството на част от гражданите. Решаването на проблемите трябва да бъде съобразено със ситуацията в града, добави тя.\n"Промяната на 90% от автопарка на градския транспорт може да получи само висока оценка. 42 километра метро, изградени за да се намали замърсяването на въздуха, може да получи само висока оценка. В дълг сме към гражданите относно транспортната инфраструктура вътре в кварталите", каза още Лорита Радева.\nГЕРБДемократична БългарияЛорита РадеваСпаси София\nПартия ГЕРБПартия Демократична България


Samsung шаси KS1A- спира ГХО. : Форум за електроника\nSamsung шаси KS1A- спира ГХО.\nПуснато на: Вто Авг 05, 2008 16:16 Заглавие: Samsung шаси KS1A- спира ГХО.\nБеше изгоряла KA7632, след смяната и ТВ. тръгва работи 30-40 секунди и спира високото след малко пак тръгва и т.н. ,докато спре напълно.При изваден драйверен транзистор импулсите от tda9351 пак спират по същия начин.Захранванията са точни само 8В. е 7,8В.Откачах от шините тунер,MSP и памет,но няма резултат. Дали TDA-то е заминало или нещо спира ГХО-то.\nПуснато на: Сря Авг 06, 2008 1:24 Заглавие:\nСамо Фишев да не чуе, ама смени ли "софтуера на изделието" ? Виж колко е напрежението на 34, 36 и 49кр. преди и след спирането на H-out. На екрана всичко наред ли е през тези 30-40 секунди?\nПуснато на: Сря Авг 06, 2008 8:07 Заглавие:\nПамета и дъмпа съм ги сменял.На 34кр. имам 0.3В.,докато работи и 0В. като спре.На 36 - 2В. и на 49 - 0,4В. и не се променят като спре.Раскачал съм ги за проба тези крачета ,но нямаше промяна.А и без да съм пуснал високото (изваден драйверен транзистор) пак си спира и тръгва по същия начин. И колкото е по-загрял по-бързо спира.Когато тръгне има растер, osd и черен екран (с единия дъмп син).Но няма време да намеря програма.\nПуснато на: Сря Авг 06, 2008 8:33 Заглавие:\nА смяна на tda9351 за проба.\nПуснато на: Сря Авг 06, 2008 8:52 Заглавие:\nНо няма време да намеря програма.\nАми щом има осд пусни му по ниска да видим дали ще светне и дали няма да има нещо криво.\nПуснато на: Сря Авг 06, 2008 9:14 Заглавие:\nНа 34 и на 36кр. напр. е добре, което всъщност е лошо, защото Н-импулса можеше да се спира от тези вериги.\nНа 49кр. напр. е толкова само при тъмен екран, а иначе трябва да се движи 2-3 волта. При разпоен 49кр. трябва да е 3,3 волта.\nВремето съвпада с контрола на тока на кинескопа и ако искаш пробвай с друга ламБа, а самия чип го изстуди и виж дали времето ще се удължи.\nПуснато на: Сря Авг 06, 2008 13:21 Заглавие:\nНа 49кр. си стои постоянно 0.4В. дори и да вдигна G2 на максимум и кинескопа свети ярко.Като откача крачето на него пак има само 0,4В.Доколкото разбирам работата отива на TDA-то. или ?\nПуснато на: Сря Авг 06, 2008 13:37 Заглавие:\nA смяна на чипа имаше ли колега ? TDA 9351\nПуснато на: Сря Авг 06, 2008 13:44 Заглавие:\nТой тоя чип не се сменя току така че е 40-50л.в. и дали ще се намери със същия запис .То според мен за това иде моабета тук.\nНе чипа не съм го сменял,но ми го докараха изваден с диагноза че е изгорял.Ама аз нали съм от недоверчивите и реших и аз да си погубя малко време. Чипа е TDA9351ps/n2/2i1308 -spm-802ee5.\nПотърси "Samsung шаси KS1A- спира ГХО." в магазин за електроника Pulsator.bg : БЕЗПЛАТНА ДОСТАВКА над 90 лв.\nПотърси "Samsung шаси KS1A- спира ГХО." в Интернет


Момчил Неков: Всяко едно евро вложено в култура, може да връща 5 в регионите - Izbori.bg\nНачалоКметски избориМомчил Неков: Всяко едно евро вложено в култура, може да връща 5 в регионите\n„Трябват реални инвестиции в култура, а не само помпозност. Хората на изкуството имат нужда най-вече от нормални условия на труд и инвестиция в творчество, не само сега по време на домакинството, и не само в Пловдив. Развитието на културата, а и запазаването ѝ, са дълги и сложни процеси и наш дълг като членове на тази комисия е да направим така, че да увеличим инвестицията и бюджета за култура включително и на национално ниво - в държавите-членки. През 2015 г. белгийският град Монс беше европейска столица на културата и за всяко инвестирано евро се върнало 5 или 6. Вместо на скандали Пловдив трябва да наблегне на добрите примери.“ Това каза Момчил Неков по време на пресконференция във връзка с посещението на делегация от Европейския парламент по случай домакинството на инициативата „Европейска столица на културата“ в Пловдив. “Безспорно, градът е един от най- красивите и древни в България. Щастлив съм, че български град е домакин на подобно събитие, но това не изключва да имаме реален поглед и оценка към начина, по който се правят нещата. Напротив, затова още повече трябва да обръщаме внимание какво точно се случва с инвестираните пари в този проект.“ , добави още евродепутатът.\nМомчил Неков използва повода, че е 1 март и празникът на Баба Марта и закичи колегите си с мартенички. „Това е един чудесен пример да покажем какво значи българска традиция и култура. Радвам се, че сте тук точно на този празник, както и в навечерието на националния ни такъв- 3 март.“.


Да "удължим срока" на ЛЮБОВТА! - HappyWoman.bg\nYou are at: Home Да „удължим срока“ на ЛЮБОВТА!\nДа „удължим срока“ на ЛЮБОВТА!\nУчени и психолози отдавна търсят рецептата за идеалното семейно щастие. Някои пък смятат, че няма такова. Статистиката обаче бързо оборва твърденията им с цифри и факти, които говорят точно обратното. Важно е само да знаете как, и по-точно, с кои хитрости да подходите, за да си гарантирате продължително, спокойно и щастливо съжителство с любимия човек.\nАмерикански експерти изчислиха, че перфектната разлика между двамата влюбени, за да просъществува връзката им във времето, е минимум 9 години. И то в полза на мъжа, а не на жената. Когато той е по-голям от нея с толкова и повече години, налице са всички предпоставки двамата да доживеят заедно златна сватба. А като пример за съюз с „лоша“ възрастова разлика, неуспял във времето, дават връзката между актьорите Деми Мур и Аштън Кътчър.\nРанен брак? Твърдо не!\nНе бързайте да се вричате във вечна вярност. По-добре поживейте и чак тогава мислете за семейство. Британски психолози твърдят, че ако мъжът сключи брак, преди да е навършил 25 години, рискът да стигне до развод нараства с цели 49%. Причината е, че той все още се изживява като дете и от партньорката си ще очаква да се грижи за него като майка и няма да гледа на нея като на равностойна съпруга. При това положение нищо чудно един ден да открие любовта, каквато всъщност трябва да бъде, в лицето на друга жена.\nВиновна е безработицата\nОказва се, че днес това е една от най-честите причини за раздяла с доскоро любимия човек. Австралийски учени установиха, че при двойки, в които единият съпруг не работи, рискът от разминаване на житейските и любовни пътища значително нараства в сравнение с такива, при които и двамата са служебно ангажирани. Ако нямате възможност да упражнявате професията, за която сте учили дълги години, съгласете се дори просто да замествате временно някого в нещо, дори то да е далеч от вашата специалност.\nМуци, цуци, пате…\nМного двойки се обръщат един към друг по този начин. Според британски семейни терапевти това е здравословно за двойката. Гальовните обръщения издават щастие, спокойствие, готовност за отдаване за другия, нежност… Те са и своеобразна форма на интимност, запазена само за двойката. Може да звучат смешно за околните, но ако вие се чувствате уютно по този начин, не променяйте навика си, за да доставите удоволствие на някого извън вашето семейство.\nПонякога е допустимо да „изпуснете парата“ и да повишите глас, стига да е в разумни граници, твърдят изследователи от университета в Мичиган, САЩ. Според тях дребните и нежни кавги са важни за брака, тъй като поддържат огъня на отношенията, но без да подлагат на съмнение любовта. По този начин се освобождава напрежението. Интересното е, че този тип кавги могат да намалят риска от инфаркти и инсулти. Когато ги има, никой не е застрашен. Но ако един от двамата или и двамата премълчават проблема и трупат напрежение в себе си, рискът от инфаркт или инсулт се увеличава.\nСрещи с щастливи хора\nВ ежедневието всеки контактува с различни хора – някои ни натоварват, други ни натъжават, трети – разсмиват. В личния живот обаче трябва да наложим мярка. Деликатно дръжте надалеч приятелите, които ви дразнят или депресират с постоянните си оплаквания. Колкото повече весели хора има около вас, толкова по-гарантирано е, че ще живеете дълго и щастливо заедно. Така твърдят американски психолози.\nДразгите не се харесват и не допринасят с нищо за семейната хармония. Но градивните спорове са съвсем друга песен. Неслучайно казват, че в спора се ражда истината. Не се притеснявайте да отстоявате своята позиция пред другия, но нека е без обиди и без тропане с крак. По-важно е двамата, спорейки, да стигнете до компромис, който да ви удовлетворява взаимно, отколкото да чупите чинии, тръшкате врати, събирате багажа си или нещо друго от този род, препоръчват италиански експерти.\nКой мие чиниите?\nФундаментален въпрос, който е разбил не едно и две семейства. Испански психолози препоръчват домакинската работа да бъде поделена между двамата. Но има едно важно условие. Трябва и двамата да са склонни да правят това, а не да се приема като задължение. Никой няма да се чувства добре, ако докато чисти, другият е седнал удобно на дивана с вестник в ръце.\nКолкото и да се кълнете, че парите нямат нищо общо с чувствата ви и не определят тяхната сила или продължителност, ще ви отговорим, че не сте съвсем прави. Учени от Калифорнийския държавен университет в Сакраменто, САЩ, потвърдиха, че икономическия въпрос в ежедневието на двойката поставя проблеми. Когато съпрузите не успеят да намерят правилното решение, лесно могат да стигнат до раздяла. Според италиански експерти пък съвременното общество и зависимостта му от финансовите и икономически сривове в световен мащаб са пряко зависими за развитието на любовта. Парите вече в доста голяма степен определят отношенията. Когато например едно семейство не успява да си плаща сметките, неизменно се стига до раздори, взаимни обвинения и раздяла\nТова е нещо, което със сигурност ще държи връзката ви стабилна дълго време. Американски психолози препоръчват да подхождате към всеки семеен празник и дори най-малък повод по нетрадиционен, разнообразен, но задължително романтичен начин. Така ще поддържате искрата на любовта. Колкото повече нежност има, толкова по-сигурно е, че връзката ще издържи дълго. А дали ще бъде изненадваща вечеря на свещи, кратко бягство за уикенда (но само двамата, без децата!) или букет цветя без повод, няма значение.\nCategories: Любов и партньорство\nдек. 8, 2011 0\n7 мита в общуването с любимия\nИмам тайна! Да я споделя с него или не?


Кучето: Празни празненички.\nТони: Искам да вляза да го разгледам!\nБанкерът: Нямаме време, господа, чака ни много път до двореца на Краля. Времето лети, а времето е пари.\nТони: Искам да го разгледам!\nКучето: Да го разгледаме набързо.\nСладкарят: Може да му хвърлиш едно око, но наистина набързо.\nТони: Искам да го разгледам и с двете си очи.\nСладкарят : Такъв е изразът. „Да му хвърлиш едно око.” означава да видиш нещо набързо, за малко.\nБанкерът: Не цените времето, господа! Който не цени своето време, не цени и времето на другите. А който пилее времето на другите, е един вид крадец. Няма разлика дали някой ще ми свие часовника или ще загуби половин час от времето ми – все е кражба.\nСладкарят : Друже, не всичко е пари!\nКучето: За мен парите не са важни.\nБанкерът: Уф! Добре, хайде да приключваме по-бързо с това!\n/Всички влизат в двореца. Дълъг коридор с много врати. По стените са окачени в рамки снимки, дрехи и рисунки на Тони./\nТони: Уау! Това беше любимият ми пуловер преди години, но после пораснах и не се събирам вече. А това е рисунката ми на подводница. Е, вярно че не прилича много на такава.\n/Отваря последователно няколко врати и надниква вътре./\nТони: Но тук повечето стаи са празни!\nБанкерът: Чудесно! Ще го разгледаш по-бързо и ще си тръгнем по-бързо.\nСладкарят: Това е защото си още малък…\nТони: Не съм малък!\nСладкарят: Добре. Защото си още твърде млад и не си натрупал достатъчно спомени. След години всички стаи ще са препълнени. Надявам се само с приятни и ценни спомени.\n/Към Тони се приближава жена, която носи сладки. Тони си взема./\nТони: Лельо Катя!? Какво правиш тук?\nЛеля Катя: Опекох от любимите ти сладки. Ах, на леля момчето, колко си порасъл! Толкова се радвам да ти е видя!. Дай целувка на леля.\nТони: Лельо Катя,и аз се радвам да те видя.\nЛеля Катя: Да поздравиш майка си от мен. И да и кажеш, че гривната с ясписа не е загубена, а е паднала в кухнята зад саксията. Знам, че тя плака за нея, понеже аз й я бях подарила.\n/Леля Катя се отдалечава./\nТони: Как така леля Катя е тук? Мама каза, че тя е заминала надалеко и повече няма да я видим.\nСладкарят: В двореца с нашите спомени, винаги ще намираме любимите си хора. Когато ти е мъчно за леля ти, ще я откриеш тук.\n/Тони отваря централната врата и се озовават на морския бряг. Денят е слънчев, има чайки в синьото небе, чува се морето. На брега има огромен пясъчен замък. Тони е облечен по бански и със слънчева шапка./\nТони: Помня този ден! Беше това лято. Ходихме на море в Созопол. Аз сам направих този замък. Ех, беше суперски готино!\n/Заиграва се на пясъка, а Кучето започва да копае дупка./\nКучето: Сега ще изкопая най-дълбоката дупка за моя кокал.\nБанкерът: Хайде да тръгваме!\nТони: Но тук е супер яко! Само още малко! Ще се топна в морето.\nСладкарят: В морето не може! Абсолютно забранявам!\nТони: Защо?! Аз вече мога да плувам. Ето имам и пояс.\nСладкарят: Защото това е Морето на Спомените. Който се потопи в него, престава да желае да живее в настоящето, престава да гони мечтите си, престава да мисли трезво. Остава пленник на спомените завинаги. Хайде, излизай от този спомен!\n/Четиримата са отново на полянката пред Двореца на Спомените. На полянката излизат три феи, облечени с ефирни рокли. Облени са от синя нереално красива светлина. Те се смеят щастливо и играят с топка. Балетен етюд от женски състав. Балетът напуска сцената. /\nТони: Колко са красиви!\nСладкарят: Това са феи.\nТони: Феите не съществуват!\nСладкарят: Кой ти каза тази глупост?\nТони: Май в училище.\n/Към тях се приближава една от феите. На върха на вълшебната й пръчка има зъб, вместо звездичка./\nФеята на зъбките: Явно възрастните съвсем са оглупели напоследък. А ти си Тони, нали? Миналата седмица, в сряда мисля че беше, ти падна горен ляв кучешки зъб.\nТони: Откъде знаеш?\nФеята: Аз съм феята на зъбките. А тези са сестрите ми: Феята на Веселите игри и Феята на Сдобряването.\nТони: И кого сдобрява?\nФеята на Сдобряването : Вероятно ти се е случвало да се скараш жестоко с приятел, да се сбиете дори. А после изведнъж гневът ти се изпарява, поглеждате се в очите и пак сте приятели, дори още по-добри и близки от преди. Това е така, защото аз съм минала край каращите се деца и съм ги поръсила с вълшебния прах на примирието.\nТони: Само при децата ли действа тази магия?\nФеята на Сдобряването: Да, защото възрастните спират да вярват в нас с годините.\nФеята на Радостните игри: И тогава не можем да им помогнем с нашите вълшебства.\nФеята на зъбките: За да ти се случи чудо, трябва да вярваш че е възможно, но ти със сигурност вярваш в нас.\nТони: А аз вярвам ли във Вас? Всъщност и сам не знам! А Вие откъде сте толкова уверени?\nФеята на зъбките: Защото ако не вярваше, нямаше да ни виждаш и разговаряш с нас.\nТони: Ама аз нали сънувам. Това е сън все пак!\nФеята на Сдобряването: При нас посетители се отбиват толкова рядко, даже и на сън.\nФеята на Радостните игри: На сън или на яве човекът си е един и същи – добрият е пак добър, а лошият е пак лош. На сън или на яве ти се случва само това, което е реално за теб.\nФеята на Сдобряването: А вие на къде сте тръгнали?\nКучето: Отиваме при Краля на сънищата. Моят господар ще го помоли да се сбъдне сънят му, за да мога да остана завинаги при него.\nСладкарят: И животът на майката на Тони да стане сладък.\nБанкерът: И най-важното – да задържи парите, които му дадох.\nФеята на Сдобряването: Тогава ви пожелаваме лек път и успех!\nФеята на Радостните игри: Тони, вземи този флакон със себе си. Пълен е със смях на феи и елфически песни. Когато ти стане тъжно, много тъжно, чак черно на душата, а сълзите не искат да се спрат, пръсни малко от него и радостта ще се върне при теб.\nТони: Благодаря Ви, госпожице!\nБанкерът: За нас беше удоволствие, невероятно удоволствие да ви срещнем, но е време да вървим.\nТрите феи: Довиждане! Лек път! Късмет!\nФеята на зъбките: /провиква се след тях/ И да си миеш всяка вечер и сутрин зъбките, Тони!\n/Сиви и черни облаци се скупчват на небето. Гръмотевици и светкавици. Едри капки дъжд започват да падат./\nБанкерът: /разтваря чадъра си/ Ето, скрийте се под чадъра!\nСладкарят: Няма да се съберем и четиримата! Трябва да намерим подслон докато спре! Това е дъждът на Забравата.\nТони: Дъжда на Забавата ли?\nБанкерът: Не на Забавата, а на Забравата! Когато сънуващ бъде навалян от него, забравя своя сън. За това има дни, когато мислиш, че нищо не си сънувал през нощта.\nТони: А от къде идва този дъжд?\nБанкерът: От където идват всички дъждовни капки. Водата при топло време се изпарява от реката, парата става на облак, а парата в облака когато се охлади се кондензира и става на дъждовни капки. Само че различното тук е, че водата за този дъжд е дошла от Реката на Забравата.\nСладкарят: Да побързаме – дъждът се усилва! Ако ни намокри ще забравим, че сме тръгнали при Краля.\nТони: На това ли му викат мокри сънища?\nБанкерът: Не точно! Като пораснеш ще разбереш. Хайде, ей там виждам къща – ще се скрием докато бурята премине.\n/Влизат в къщата. Вътре е чисто и светло. Има едно легло, един стол, бюро. Стените са в рафтове от пода до тавана, отрупани с бурканчета, кутийки и сушени билки. Прилича на аптека. Влиза човек с бяла престилка и докторска чанта. Докторът не забелязва четиримата посетители, а търси по лавиците нещо и си мърмори на себе си./\nДоктор Сън: Така: „Тетрамицин” за Ани, витамини и минерали за леля Пенка, валериан за Петър Петров, мехлем за удареното коляно на Жоро от Пловдив, болкоуспокоително за счупената ръка на Тома. Добре! Сега нещо за температурата… Къде съм го сложил? Тук някъде беше…\n/Банкерът се окашля. Докторът се обръща и забелязва гостите./\nБанкерът: Добър ден!\nДоктор Сън: Добър ден! От какво се оплаквате? Кой от вас е болен?\nСладкарят: /тихо на компанията/ Познавам го – това е доктор Сън.\nДобър ден, докторе! Няма болен.\nДоктор Сън: Тогава защо сте в кабинета ми? Тази нощ ме чакат над хиляда пациента.\nТони: Ние влязохме да се скрием от дъжда.\nКучето: За да не ни намокри и да забравим на къде сме тръгнали.\nДоктор Сън: Ужасно неприятно е да забравиш на къде си тръгнал. Тази година вали повече от обичайното тук. Казват, че е заради глобалното затопляне.\nТони: И в страната на сънищата ли се усеща затоплянето?\nБанкерът: Естествено! Всичко е свързано, неделимо.\nДоктор Сън: Ще почакам с вас да спре дъжда, иначе рискувам да се намокря и да забравя при кои пациенти трябва да отида. Ще е неприятно. И болезнено за тях.\nТони: Ти истински доктор ли си?\nДоктор Сън: Разбира се, че съм истински! Не си ли чувал изразът: „Сънят лекува”?\nТони: Баба така ми казва, когато съм болен. Тогава ме слага да спя по-рано от обикновено.\nДоктор Сън: И на другата сутрин, когато се събудиш се чувстваш много по-добре.\nТони: Да, напълно здрав съм!\nДоктор Сън: Защото аз през нощта отивам при болните и ги ръся с прахчета и мажа с чудодейни мехлеми от билки, набрани от самодиви през пълнолуние. И болните оздравяват бързо-бързо. При теб също идвах тази зима, когато беше болен от шарка.\nТони: Защо ти можеш да помагаш на хората, а аз не мога да задържа подаръците, които получих от банкера и сладкаря?\nДоктор Сън: Аз съм син на фея. Притежавам някои особени дарби, така да се каже.\nТони: Аз отдавна си мечтая като порасна да стана лекар, но ветеринарен.\nДоктор Сън: Може да се каже, че и аз съм такъв. Помагам както на хора, така и на животни.\nТони: И на животните ли?\nДоктор Сън: Те също като нас – имат нужда както от храна така и от сън. А вие на къде сте тръгнали?\nСладкарят: При Краля.\nДоктор Сън: Не съм виждал скоро Елвис тука.\nБанкерът: При истинския крал на страната на сънищата. Ще го помолим да сбъдне сънят на Тони.\nКучето: За да остана при него завинаги, а майка му да има сладък живот.\nБанкерът: И пари естествено! Не прекалено много, но напълно достатъчно.\nДоктор Сън: А ето – дъждът спря. Трябва да бягам при моите пациенти. А на вас успех! И Тони, когато станеш доктор, ще минавам да ти помагам.\nНАГРАДИ НА „НЕБЕСНИ МЕРИДИАНИ” – 2018 → ← СЪН


понеделник, 04 май 2015 15:24 /\nчетвъртък, 02 юли 2015 10:30\nзала ще бъде обявена допълнително.\nСписък на одобрените теми:\nМодели на преструктуриране на социалния свят.\n„Социология на бизнеса и управлението“\nКризата в европейския социален диалог: сравнителен анализ и възможни алтернативи.\nПромените в българския пенсионен модел в контекста на европейските пенсионно-осигурителни модели.\nСоциологически измерения на кризата от 2008 г. върху българското общество.\nАутсорсинг на маркетингова и рекламна дейност в българските аутсорсинг предприятия. Социологически фактори при избора на аутсорсинг партньор.\n„Европейска социална политика и социална работа“\nПромяна на нагласи за гарантиране на правото на децата на защита от телесно наказание.\nСоциално-психологически терапевтични методи: приложение в социалната работа в България.\nхон. ас. д-р Велина Балканска\nСоциални политики за превенция и противодействие на младежката безработица в България.\nПравила за организация и провеждане на\nзащита на дипломна работа в ОКС “магистър”,\nспециалности “Социология” и “Икономическа социология”\nНастоящите правила се основават на изискванията на Закона за висшето образование и са съобразени с Общите правила за провеждане на защита на дипломна работа в ОКС “магистър” на Университета за национално и световно стопанство.\n1. Защита на дипломна работа в ОКС „магистър”\nОбучението на студентите в ОКС „магистър” завършва със защита на дипломна работа по специалността, за която в учебния план (УП) са определени 15 кредита и извънаудиторна заетост най-малко 375ч. и най-много 450ч.\nЗащитата на дипломната работа се провежда съобразно съществуващите нормативни регламенти и изисквания за дипломиране по вътрешни правила, които са оповестени на електронната страница на к-ра „Икономическа социология” и по други начини.\nЗащитата на дипломната работа е публична и на нея могат да присъстват други студенти, преподаватели и външни за Университета лица.\n2. Държавна комисия за защита на дипломните работи\nЗащитата на дипломанта работа се осъществява пред специално назначена от Заместник - Ректора по обучението в ОКС „магистър” държавна комисия.\nДържавната комисия представлява екип от най-малко трима преподаватели от катедрата (хабилитирани и по изключение – нехабилитирани преподаватели с образователната и научна степен „доктор”). Възможно е в държавната комисия да бъдат включени и преподаватели от други катедри или външни за Университета лица, които са участвали в процеса на обучение и/или са утвърдени в практиката специалисти в областите, в които са представени дипломни работи.\nВсяка държавна комисия има председател и членове. Председателят на комисията е хабилитиран преподавател на основен трудов договор в УНСС. Защитата на дипломни работи се осъществява въз основа на официален протокол. Държавната комисия работи като колективен орган.\nДа изслуша кратко експозе на дипломанта по темата на дипломната работа.\nДа изслуша рецензията за дипломната работа.\nДа задава допълнителни въпроси за устен отговор на дипломанта по темата.\nДа изслуша устните отговори на дипломантите по зададените в рецензията и извън нея въпроси.\nДа даде оценка за качеството на дипломната работа, презентацията и защитата й от дипломанта.\n3. Изисквания към съдържанието и оформлението на дипломната работа\nТема, заглавие и цел\nТемата на дипломната работа се избира в предметната област, очертана в учебния план на магистратурата. Формулирането на темата предполага намиране на важен за теорията и практиката и интересен за студента въпрос, попадащ в съответната тематична област.Заглавието на дипломната работа трябва да указва връзката между ключови понятия, с които се описва избрания за разработка научен проблем. То не трябва да бъде общо, неясно, прекалено дълго и усложнено. В подзаглавие може да се конкретизира сферата/контекста, в който се полага научния проблем.\nДипломната работа представлява самостоятелно изследване, което може да бъде както теоретично, така и емпирично по характер. И в двата случая се разработва теоретичен модел: излагат се предмета и обекта на изследването, неговата цел, задачи, хипотези, методология. Провежда се собствено изследване и се дискутират получените резултати. Целта на дипломната работа е студентът да придобие личен опит и да усъвършенства своите умения, като премине през всички аналитични фази: от подготовка към провеждане на изследването до съдържателен анализ, изводи и препоръки за социалната теория и/или практика. Когато включва емпирично изследване, дипломната работа не цели непременно да предостави изчерпателни данни, защото в типичния случай изследваните съвкупности са сравнително малки. Студентът може да избира от целия спектър от количествени и качествени методи за регистрация и обработка на събраната информация. Макар не всички дипломни работи да генерират научни резултати или да имат дизайн, които да позволяват публикуване, целта е форматът и качеството на написаното да съответстват на критериите за научна публикация.\nДипломната работа съдържа: таблица със съдържанието на текста, въведение, изложение (структурирано в подзаглавия), заключение, списък с цитирана литература и приложения (графики, таблици, диаграми и други данни, ако е нужно). Всички структурни елементи на дипломната работа трябва да са ясно обособени и разграничени.\nВъведението поставя централния проблем: каква е неговата същност, кога е възникнал като социален проблем, за кого най-вече е значим той, как от дадения социален проблем може да се формулира научен/изследователски проблем. То мотивира избора, представя целта на дипломната работа, запознава с основните въпроси, които се повдигат в нея и с централната теза, която ще се защитава в работата. Въведението разкрива логиката, която авторът следва при структурирането на дипломната работа. То не съдържа твърдения, които изискват специално доказателство.\nИзложението съдържа преглед на релевантната за формулирания изследователски проблем литература. То запознава с възможните теоретични (методологически, емпирични) подходи към проблема, а не е самоцелно представяне на нечии идеи - представянето на съществени от гл.т. на тезата чужди становища следва собствената логика на изложението. При съдържателния анализ на избрания проблем се разглежда възможната аргументация и се изтъкват различията и противоречията в гледните точки. При това оценката на чуждите аргументи трябва да бъде ясно разграничена от представянето на самите аргументи. Разгърнато се обосновава собственото становище - издигнатите хипотези и аргументите в тяхна полза.\nВ изложението се разгръща теоретичния модел на изследването, който трябва да включва следните елементи:\n- Разгърната постановка на проблема, който е предмет на изследването\n- Цел и задачи на изследването\n- Дефиниране на основни понятия и тяхното операционализиране до емпирични индикатори\n- Структурирани хипотези\n- Методология: метод(и) на регистрация\n- Анализ на получените резултати\nЗаключението съдържа в синтезиран вид основната идея на автора и резултатите, до които достига, както и изводи относно проверяваните хипотези.\nИнструментариумът на изследването се представя в приложение.\nДипломната работа трябва да демонстрира умение при боравенето с литературни източници и коректно цитиране. Тя трябва да включва списък на цитираната литература, съдържащ поне двадесет източника с точно описание: автор, година, произведение, издателство, град. Ако се цитира статия в сборник, първо се посочват автора и заглавието на статията, след което съставителите/редакторите на сборника и неговото заглавие. При цитиране на електронни документи се посочва автор (или когато няма посочен автор - институцията, например Витоша Рисърч), съкращението (електр. ресурс), дата на последно ползване (посещение на сайта), заглавието и интернет-адреса.\nГеоргиевски, Л. 2002. Речник на предразсъдъците. “Балкани”, София.\nГерганов и кол. 1996. Психосемантичен метод за измерване на индивидуалистични и колективистични нагласи. Социологически проблеми, Кн. 1: 19-33.\nВебер, М. 1990. “Понятие за социалното действие. Харизмата”. В: Деянова, Л., Л. Николов (съст.) Социология на личността. Наука и изкуство, София.\nМайлс, М. 2005. Икономическата свобода е лекарство срещу бедността. В-к “Капитал”, 19-25 февруари, бр. 7, стр. 6.\nКовалски, Т. [електр.ресурс] 2005. Достъпност на материалите в библиотеката. 7 март 2009, http://www.bilon.edu.\nВ текста трябва да има точно позоваване на автор и година на издаване на използваното произведение, когато чужда мисъл се предава свободно и е достатъчно известна (Например: Иванов 1999). Когато свободно (по смисъл) се предават определени пасажи, се използва следния модел: Иванов 1999: 5-20 или Иванов 1999: 5ff, обозначаващ тази и следващите страници. Когато авторовата мисъл се цитира буквално (в кавички), се посочва конкретната страница (Напр.: Иванов 1999: 97). При повече цитирани произведения от един и същ автор и година те се обозначават съответно: Иванов 1999а, Иванов 1999б.\nТехническо оформление на таблици\nНа включените в дипломната работа таблици и графики се дава заглавие и се посочва източника на данните (тук важат същите правила за цитиране). Заглавието на таблицата трябва да се позиционира преди, а не след таблицата. Заглавието не трябва да бъде във въпросителна форма. То трябва сбито да предава съдържанието на представяните данни. Таблиците се номерират.\nПървата редица на таблицата съдържа указание за съдържанието на съответните колони. Заглавният ред е задължителен, а при крос-таблици се въвежда и заглавна колона. Когато няма достатъчно място за изписване съдържанието на заглавния ред, се въвеждат индекси, които се обясняват в бележка под линия.\nДобре е процентните дялове да се представят в низходяща градация за по-добра ориентация.\nОзначението за процент (%) в таблицата е излишно, мерната единица (процент или абсолютна величина) се посочва или в скоби в заглавието на таблицата или в заглавния ред (колона).\nТаблицата обикновено завършва с ред (респ. колона) “Общо”. В случаи, когато в ред/колона „Общо” сумата надвишава 100 процента (например, възможни са повече отговори на даден въпрос), трябва да се посочи обяснение в бележка под таблицата. Най-често процентният дял се закръгля до един знак след запетаята. Винаги трябва да се проверява дали общият сбор е 100%. Често, поради закръгляния, той не е равен на 100. Уравняването се извършва като се вземе предвид втория знак след запетаята.\nОбичайно се работи с валидния процентен дял. В случай, че има голямо натрупване на липсващи данни (missing values), което се нуждае от специална интерпретация, се работи с процентно разпределение, включващо missing values.\nСтил и формален вид\nДипломната работа трябва да демонстрира владеене както на научния стил, така и на българския език. Тя трябва да е написана грамотно както стилово, така и граматически.\nТитулната страница трябва да информира за: името на магистърската програма; темата на дипломната работа; трите имена и факултетен номер на автора; името на научния ръководител; месец и година на разработване. Дипломната работа се предава в два екземпляра в печатен вид с номерирани страници. Бележките под линия се представят в края на страницата. Препоръчва се дипломната работа да не надхвърля 150 000 знака заедно с приложенията (при стандартна страница от 1800 знака, максималният обем е около 80 страници). Страниците се форматират с отстояние 2 см. от всички страни. Параграфът се форматира без нов ред, отстояние пред параграфа 6 рt, разрядка 1, двустранно уравнен, Times New Roman 12.\n4. Подготовка за защитата на дипломната работа\nПредварителната подготовка за защита на дипломната работа включва два етапа: първият се отнася до подготовката на експозе, а вторият – подготовка на отговори по критичните бележки и зададените въпроси от рецензента.\nПодготовката за защита на дипломната работа може да се осъществи само след като дипломантът е получил рецензията и внимателно се е запознал с нея.\nЕкспозето представлява кратко изложение на дипломната работа. То има за цел да представи научната разработка пред Държавната комисия и пред гостите – студенти и близки на дипломанта. Всяко експозе включва следните основни елементи:\n1. Кратко официално обръщение към държавна изпитна комисия\n2. Самопредставяне на дипломанта\n3. Представяне на дипломната работа в следния ред:\n- мотиви за избор на темата;\n- логика на структурата и съдържание на дипломната работа;\n- цели и задачи на дипломната работа;\n- основни резултати от авторското изследване, от вторичния анализ на данни от други научни изследвания, които е ползвал дипломанта, от анализа на информация от други източници;\n- изводи и препоръки, до които е стигнал дипломантът в хода на изследователското си търсене, т.е. всичко онова, което той смята за свое дело и принос.\n4. Благодарност към научния ръководител и към рецензента.\nЕкспозето е кратко, ясно, целенасочено, в обем от 3-4 страници. То се представя устно в рамките на не повече от 10 минути.\nВторият етап включва подготовката на отговори по критичните бележки и по въпроси, поставени от рецензента. С една част от бележките дипломантът е възможно да е съгласен. По друга част той може да установи, че е неправилно разбран от рецензента, при което трябва да представи допълнителни пояснения, да доразвие тезата си, да коригира неправилно казаното или да защити позицията си. Трета част от критичните бележки дипломантът може да приеме като неоснователни. Безспорно е, че научният ръководител и рецензентът са хора с много повече знания и опит от дипломанта. Но в процеса на писането на дипломната работа по един тесен и специфичен кръг въпроси и особено върху основата на конкретни изследвания, дипломантът може да се натъкне на факти, подробности и/или новости. Ето защо писането на дипломната работа се приема като продължение на обучението и негов завършек. Това е обмен на нова научна информация между студентите и преподавателите.\nЗа доказване на своята правота дипломантът трябва да се подготви старателно и задълбочено. За целта той може да направи допълнителна справка в научната литература, да проведе консултации с други преподаватели, колеги, специалисти, експерти и т.н. и да защити своите разбирания и идеи.\nУспешно направената подготовка за защита – стилно експозе, конкретни доказателствени отговори по рецензията, увереност и убедителност при презентирането на разработката, са определящи условия за получаване на висока оценка.\n5. Процедура по защита и представяне на дипломната работа\nПубличната защита на дипломната работа е финалът на продължителната дейност по нейното разработване. Това е изпит с особен характер, поради което се провежда нетрадиционно. Процедурата и редът на защитата е следният:\nПредседателят на Държавната комисия представя нейния състав, обявява започването на защитата и съобщава името на първия дипломант по протокол.\nДипломантът запознава Държавната комисия и гостите с експозето си.\nРецензентът прочита рецензията си (ако той отсъства, това прави председателят на държавната комисия или някой от нейните членове).\nЧленовете на Държавната комисия задават въпроси на дипломанта.\nДипломантът отговаря на въпросите, поставени от рецензента и от членовете на комисията.\nПредседателят на комисията обявява приключването на дискусията и отправя покана към следващия в протокола дипломант да защити дипломната си работа.\nПрепоръчва се дипломантът да не чете експозето на дипломната работа (въпреки че текстът може да бъде предварително написан), а да говори. Това изисква специална предварителна подготовка. Дипломантът защитава конкретно, ясно и компетентно своето мнение по критичните бележки на рецензента, отговаря на въпросите на рецензента, както и на всички допълнително зададени въпроси от комисията.\nЗащитата трябва да протича стегнато и делово. Дипломантът трябва с факти и с логически доказателства да излага мнението си и да се защитава по всеки въпрос, по който е убеден, че е прав. Аргументирано и убедително да излага мнението си и по онези въпроси, по които се смята, че са необходими някои допълнителни обяснения.\n6. Оценяване на дипломната работа\nПоследният етап от провеждането на защитата е оценяването на дипломната работа. В него участват научният ръководител, рецензента и преди всичко Държавната комисия.\nНаучният ръководител (независимо от това дали е член на държавната комисия или не) оценява предварително написаната дипломна работа. Одобрението си научният ръководител изразява с подпис. Чрез този подпис той допуска дипломната работа за рецензиране. Това е предварителна оценка, която мотивира дипломанта към сериозна подготовка за защита.\nРецензентът също дава предварителна оценка, с която дипломантът се допуска до защита. Тази оценка има препоръчителен характер за Държавната комисия. Основните критерии, по които се оценява дипломната работа от рецензента, са:\n- Актуалност и значимост на темата;\n- Познания по избрания въпрос: пълнота, точност и прецизност на критическия преглед на литературата по темата;\n- Убедителност при формулирането на научните проблеми, въпроси и хипотези;\n- Адекватност на използваните методи и техники за изследване;\n- Компетентност при анализиране на изследователските резултати, вкл. и посочване на ограниченията на изследването;\n- Логичност в структурата на изложението;\n- Стил и език на изложението;\n- Коректност при цитирането.\nВ случай, че в дипломната работа се открият текстове, заимствани от други автори, които не са цитирани, тя се оценява с оценка “слаб”.\nПо време на защитата всеки член на Държавната комисия си води бележки по отношение на:\n- Съдържанието на дипломната работа;\n- Качеството на експозето и начина на презентирането му;\n- Предварителната оценка на рецензента;\n- Отговорите на критичните бележки и на зададените въпроси към дипломанта в рецензията и извън нея;\n- Научно-теоретическата и практическата подготовка на дипломанта, отразена в мненията на неговия научен ръководител, рецензент и други преподаватели от катедрата.\nОсновни критерии при оценяването на дипломните работи и представянето на дипломанта по време на защитата са:\nАктуалност, задълбоченост, аргументираност на дипломната работа;\nЛогически построени и точни отговори на зададените въпроси от рецензентите и комисията;\nОтносителна тежест на критериите за оценка на дипломните работи\nАктуалност, задълбоченост, аргументираност на текста на дипломната работа\nЛогически построени и точни отговори на зададените въпроси от рецензентите и комисията\nЧленовете на Държавната комисия подготвят своите предварителни оценки за всеки дипломант. Решенията за оценка на резултатите от защитата на дипломната работа се вземат на закрито заседание, при открито гласуване с обикновено мнозинство от членовете на Държавната комисия. За проведената защита на дипломната работа легитимен характер има оценката на Държавната комисия.\nОценката е осреднена по шестобалната система и се определя по следния начин:\n1. Всеки член на Държавната комисия предлага своята оценка относно направеното от дипломанта експозе и начин на представяне на резултатите от дипломната работа;\n2. Всеки член на Държавната комисия предлага своята оценка за дадените от дипломанта отговори на въпросите, поставени от рецензента и от членовете на комисията по време на защитата;\n3. Всеки член на Държавната комисия изразява своето съгласие или несъгласие с предварителната оценка, предложена от рецензента.\nПри равен брой гласове мнението на Председателя на комисията е решаващо. В подобни случаи Председателят на комисията е добре да бъде подпомогнат от научните ръководители, които най-добре познават изследователската работа на дипломантите, усилията, които са вложили и техните качества.\n7. Организационно-технически изисквания и процедури\nДатата на защитата на дипломните работи се обявява след приемането й от катедрения съвет на к-ра „Икономическа социология” най-късно три месеца предварително. Датата на защитата се оповестява на електронната страница на к-ра „Икономическа социология” и по други начини.\nТемите на дипломните работи и научните ръководители се оповестяват след избора и приемането им от катедрения съвет на к-ра „Икономическа социология” най-късно два месеца преди обявената дата за защита. Темите на дипломните работи и научните ръководители се оповестяват на електронната страница на к-ра „Икономическа социология” и по други начини.\nНаучните ръководства и рецензирането на дипломните работи се осъществяват от хабилитирани преподаватели и по изключение – от нехабилитирани преподаватели с образователната и научна степен „доктор”, след избора и приемането им от катедрения съвет на к-ра „Икономическа социология”.\nМаксималният брой на възложените научни ръководства и рецензии не може да надхвърля пет научни ръководства и пет рецензии, възложени на един преподавател.\nДо защита на дипломните работи се допускат студентите, които успешно са издържали всички семестриални изпити от учебния план и са получили предварителна оценка от Научния ръководител.\nДо защита на дипломни работи се допускат студентите, които са подали молба в Дирекция “Учебна дейност”, отдел “Студенти-магистри”, придружена с копие от заглавната страница на дипломната работа, която е подписана от студента и научния му ръководител.\nДипломните работи се предават на хартиен и електронен носител, срещу подпис от студента и дата на предаване, в канцеларията на к-ра „Икономическа социология” най-късно две седмици преди обявената дата за защита.\nРецензентите се определят от Ръководителя на катедра „Икономическа социология” в съответствие с темата на дипломната работа. Рецензиите на дипломните работи се предават с отбелязана дата и срещу подпис от рецензента в канцеларията на к-ра „Икономическа социология” най-късно пет дни преди обявената дата на защита.\nСтудентите получават в канцеларията на к-ра „Икономическа социология”, срещу подпис и дата на приемане, екземпляр от рецензиите най-късно три дни преди обявената дата на защита.\nСтудентите се допускат до защита на дипломните работи с представяне на студентска книжка и документ за самоличност.\nПо време на провеждането на защитата на дипломните работи се допуска единствено използване на технически средства, които подпомагат онагледяването при представянето на дипломната работа.\nПредседателят на Държавната комисия обявява резултатите от проведената защита на дипломни работи. След обявяването на резултатите от проведената защита на дипломните работи, Председателят на Държавната комисия (или член на комисията) попълва изпитния протокол и внася оценките в студентските книжки. Протоколът и студентските книжки се подписват от Председателя и от членовете на Държавната комисия.\nПредседателят на Държавната комисия внася оценките в главните книги в срок от три дни след деня на защитата на дипломните работи.\nИзпитните резултати се обсъждат на първия катедрен съвет, след неговото провеждане. Дипломните работи и рецензиите се съхраняват за срок от една година в архива на канцеларията на к-ра „Икономическа социология”.\nРъководството на к-ра „Икономическа социология”, нейните членове и административният секретар гарантират защитата на интелектуалната собственост върху дипломните работи.


Троян 21 - статии: Донка Михайлова влезе в Предизборния щаб на БСП\nДонка Михайлова влезе в Предизборния щаб на БСП\n* Червеният „фараон”, наш земляк и областен лидер на БСП - Ловеч Евгений Узунов бе отлюспен от Изпълнителното бюро\nДонка Михайлова, Евгений Узунов\nКМЕТЪТ на Троян Донка Михайлова влиза в националния Предизборен щаб на БСП; сред новите попълнения на щаба са още Костадин Паскалев, Асен Гагаузов, дългогодишният кмет на Търговище и после депутат Красимир Мирев, каращият пети пореден мандат кмет на Гоце Делчев Владимир Москов и др. Това стана ясно на провелото се на 7 ноември заседание на висшия партиен орган Националния съвет, освободило от Изпълнителното бюро на НС няколко от червените „фараони” (по определението на бунтаря в партийните редици Кирил Добрев), които от десетилетия явно и тайно дърпат конците на столетницата – сред тях и нашият земляк (родом от троянското с. Ломец), областен лидер на БСП – Ловеч и дългогодишен партиен кадровик на високо ниво Евгений Узунов. Г-н Узунов, смятан за партиен ментор на недолюбвания от троянските си съпартийци ловешки БСП депутат Димитър Горов, обаче бил обезщетен със зам.-председателско място в Предизборния щаб.\nПРИПОМНЯМЕ, че Донка Михайлова влезе в редиците на 167-членния Национален съвет на БСП на 48-ия конгрес на столетницата на 19 май 2012 г., на който бе преизбран тогавашният лидер Сергей Станишев, надделял над опонента си Георги Кадиев, а прогнозираният сблъсък за лидерското място с Георги Първанов не се състоя. Тогава троянската социалистка бе 25-та по вот сред 112-те избираеми членове на НС и изпревари някои от най-мастите фигури на червената партия.\nА глобата на ВиК то кой ще плаща ма Донкеееее? Ей не й върви по тия водни истирии на Донка.\nДокато Донка се занимава с политики , пак общинско дружество /ВИК/ е осъдено от комисията за потребителите и то пак за далавери и санкцията пак е стотици хиляди . А в туй време Донка се занимава с предизборни щабове . Защото партийната работа е по-важна от кметската . Браво , браво , страшен кмен, няма що.\nАма нали шефът на ВИК и е протеже .\nАко и този път кметичката не изхвърли Тонимир Гечев, ще я изхвърлим нея на изборите догодина. И на прокурор трябва да го даде, той е за затвора.\nЧухте ли, че Троян ще,, учaствa" в клaсaциятa зa ,, нaй-чист" грaд ? :)))\nЩом не го е изритала досега значи му е съучастник\nЦинично безхаберие - това е общината днес! Няма икономически екип, няма визия за управлението на общинските дружества (напр.БКС-бетонов възел), няма качество. Така се рушат неща градени с години. От печелившо ВиК се доведе до фалит. Сега ще го одържавят по-лесно, благодарение на Тони водоноската и Донка Къртицата. А тия в общ.съвет пак нищо не са разбрали, само си чоплят носовете и си бъркат по дупките. Честито!\nДонкината работа е ясна - подпечата си билета за Ловеч! По-интересно е какво се случва в ГЕРБ на местно ниво - предстои изборно събрание, пазено в дълбока тайна, на което трите "М"-та (милиционера, монтьора и музиканта), ще се борят за интересите на своя покровител, Николай Нанков!\nКаква прилика само -Доньо Донев създаде Тримата глупаци за да ни забавляват, а "нашите" три "М"-та създадоха Нанков за да ни заебава!\nМилиционерската мумия още ли я търпят в ГЕРБ?!\nЕгати партията, след като този й е член!\nГенади, дай някаква информация за написаното по-горе - ако герберите имат изборно събрание, то това трябва да е известно поне на вас, медиите. Много се надявам, да не е вярно това за трите м-та. Николай Нанков е жалко кариеристче, готово и майка си да продаде!\nДо №10: Нямам никаква информация за предстоящо изборно събрание на ПП ГЕРБ - Троян. Но се знае, че общинската организация няма лидер още от напускането на Сашо Данков и рано или късно въпросът с местното партийно водачество трябва да се реши. И се надявам, че изборното събрание няма да е засекретено.\nДонке кога ще си пътуваш за Ловеч??\nвярно ли е че като ходите на екскурзии с екскметът Акимов сте се договорили догодина. Ти да отидеш на по-хубав пост в София, а той да се кандидатира и да стане кмет на Троян?\nДано не ви послуша Михайлова! Защото сте много елементарни и простовати. Само един отговорен и честен човек може да каже "Аз знам цената, която плащам". И в тази връзка, на много граждани прави впечатление активизирането на работата по водния цикъл. "Симеон Велики" ще стане страхотна улица, а то вече си личи.\nНаистина яко се бачка, но защо не беше така и през лятото?


Penzion u Koní - НАЙ-НИСКИ ЦЕНИ от agoda.com\nВиж всички 4 места за настаняване в Мостов.\nNebanice 10, Mostov, Мостов, Чешка република, 350 02 - Покажи на картата\nСгушен в сърцето на Mostov, Penzion u Koní е идеалното място, от което можете да започнете Вашето приключение в Мостов. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nPenzion u Koní прави всичко възможно гостите да се почувстват удобно. Затова хотелът предоставя най-добрите услуги и удобства. Хотелът осигурява безплатен WiFi достъп във всички стаи, паркинг, семейна стая, ресторант, за да гарантира комфорта на своите гости.\nНасладете се на висококачествените удобства по време на престоя си тук. В някои стаи са на разположение отопление, големи легла с дължина над 2 метра, телевизор с LCD/плазмен екран, хладилник, тоалетни артикули, които ще помогнат на гостите да релаксират след дългия ден. Хотелът разполага с голямо разнообразие от развлекателни съоръжения като конна езда. Penzion u Koní е най-подходящото място за Вас, ако търсите качествен хотел в Мостов.\nВсички типове туристи (9) Двойка (1) Самостоятелно пътуващ (1) Група (8)


Венецуела въвежда режим на електроснабдяването - Новини - econ.bg\nВенецуела въвежда режим на електроснабдяването 0\n22.04.2016 | 16:41\nС това правителството очаква да облекчи кризата в енергетиката\nОт следващата седмица във Венецуела ще бъде въведен режим на електроснабдяването в цялата страна, за да редуцира негативните ефекти от все по-задълбочаващата се енергийна криза в страната, предаде BBC. Режимът на подаване на ток ще продължи 40 дни, а до края на този срок властите в държавата се надяват изключително тежката суша, която спира работата на ВЕЦ-овете, да отмине. В резултат на това през следващите почти месец и половина електричеството ще спира за 4 часа всеки ден.\nВ изявление до населението енергийният министър на Венецуела Луис Мота Домингес изтъкна, че конкретните часове, през които ще бъде спирано електроснабдяването, ще бъдат оповестявани ежедневно в пресата и сайта на ведомството. Той изтъкна, че токът няма да бъде спиран между 20 часа вечерта и обяд.\nТова е втори път само в рамките на два месеца, когато в страната се налага да се въвежда режим на електричеството. През февруари беше ограничено подаването на ток до моловете, отново поради проблеми с енергийната система. Мярката е в сила два пъти дневно, като големите търговски центрове във Венецуела нямат достъп до ток в интервалите между 13 и 15 часа и 19 и 21 часа. Тъй като след работно време обектите извършват най-голямата част от продажбите си, регулацията удари изключително тежко търговията в страната.\nСпирането на електроснабдяването е поредната негативна новина за икономиката на страната, която се намира в излючителна тежка криза, причинена до голяма степен поради спада на цените на суровия петрол на международните пазари. Суровината поевтиня от около 110 долара за барел през есента на 2014 г. до 30 долара за барел през февруари тази година, преди да започне да се покачва леко до около 43 долара за барел в момента.\nОсвен това от Венецуела се наблюдава изключително силен отлив на долари, което вече доведе до изпразване на магазините от някои стоки, както и до невъзможност на местни компании да се снабдяват с вносни продукти. Сред тях е най-големият местен производител на бира Polar, който изтъкна, че ще трябва да преустанови производството, тъй като поради липсата на долари не може да закупи хмел на международните пазари. Решението на управата на компанията ще засегне тежко всички работещи в нея 10 000 души.\nПрезидентът Николас Мадуро обвини бизнесът, че работи в съдружие със САЩ, за да унищожи местната икономика. Освен това той обвини и президентът на Polar Лоренцо Мендоса, че участва в конспирация заедно с опозицията срещу себе си.\nелектричество Венецуела криза режим


Ето защо Делта мутацията е толкова опасна - ᐉ Новини от Fakti.bg - Свят | ФАКТИ.БГ\nСпоред британски анализи ваксините на BioNTech и AstraZeneca осигуряват добра защита на ваксинираните с две дози\nПубликувана: 17 Юни, 2021 12:48\n12 КОМЕНТАРА | ВИДЯНА 4250\nСпоред британски анализи ваксините на BioNTech и AstraZeneca осигуряват добра защита на ваксинираните с две дози. Ефективността на ваксините е приблизително толкова висока, колкото и при варианта Алфа. При ваксинираните с две дози рискът от хоспитализиране е с около 90% по-нисък. Който обаче е получил само първата доза от ваксината и все още чака за втората, е значително по-слабо защитен. Според изследванията, особено препаратът на AstraZeneca, който при другите варианти осигурява добра защита дори и след първата доза, в този случай защитава ваксинирания само с една доза значително по-слабо.\nДелта гард мутантите са най опасни.\nкоронните масали на дойчевеле.\nПредполага се, вероятно, може би, много възможно.......\nИскам да умра тва не е живот\nДелта мутацията е много опасна за тези , които не са преболедували . Ако сте от преболедували , яжте , пийте и се веселете , това ще ви остане !!!\nДелта,гама,пента и т.н.Ако има вярващи-моля страхувайте се.А за останалите- лято е,не четете глупости.\nВидяхме колко е по-опасна тая делта мутациция - в Индия средно имаха по-малко заразени и умрели от у нас.\nОт страх се нас.. х\nЗначи според тия "страховити" симптоми тая "смъртоносна" болест съм я карал около 130-140 пъти.\nзащо ли използват компютърен език като говорят за това "нещо"?\nЩом наподобява настинка какъв е проблема? Сополи, главоболие = носни кърпички, чай, аналгин и след седмица си ОК. Голяма работа.\nДойче зеле лъже и маже както му наредят началниците. Глашатай на господарите си глобалисти.\nРецепта на деня: Казанлъшки понички Адв. Хаджигенов се подигра със Слави Трифонов Може ли антиваксърството да стане държавна политика? Ивайло Калфин: Ако ИТН продължават така, ще паднат в собствения си капан Милов загуби на 1/4-финалите и ще се надява шампионът на Азия да го изтегли на репешажите


„Черноморец” се окичи със среброто в „А” баскетболна лига - КОМПАС\n„Академик София-2” триумфира с титлата в „А” група – мъже. Във финалната серия шампионите победиха с 2-0 „Черноморец”. В мач №2 тимът от Правец се наложи с 84:78 /23:13, 18:26, 18:18, 25:21/. В първата среща бургаският тим отстъпи в последните секунди с 90:93. В препълнената зала „Бойчо Брънзов” момчетата на треньора Йордан Колев вдигнаха вицешампионската купа. Сребърните медали им бяха връчени от президента на Българска федерация по баскетбол Георги Глушков. „Учудващо добре игра отборът ни, никой не очакваше. Но не можем да искаме повече от това. Ние като ръководство не сме им поставяли като цел да играят финал и да станат първи на всяка цена, но аз си бях поставил. Разбира се, това не значи, че те не го желаят. Според мен това е страхотен успех, да играят на финал при условие, че за първа година са заедно, и то срещу отбор, в който повечето момчета играят в НБЛ. Не ни остава нищо друго освен да ги бием за купата”, каза след награждаването президентът на бургаския клуб Васил Стоянов. В мача „Академик” поведе и спечели първата част с 23:13. С отлични атаки и стабилна защита „Черноморец” стопи изоставането. След четири поредни тройки домакините изравниха, а в 18-ата минута от срещата за първи път поведоха в резултата 37:35. „Акулите” пропуснаха да отбележят в последната атака и на почивка двата тима се оттеглиха при 39:41. Третата част беше равностойна и доста инфарктна, със смяна на водачеството. От изоставащ с шест точки, „Черноморец” обърна резултата и в 6-ата минута от третата четвърт поведе с 54:49. Силна серия на „Академик” от 0:10 доведе до нов обрат и превес за гостите с две точки – 57:59. В заключителната част двата отбора се хвърлиха с всички сили. Играта вървеше точка за точка и отново премина през няколко обрата. По-добрият мерник на „Академик” обаче върна водачеството им и в средата на периода столичани поведоха с 67:66. Тройка на Дамянов 28 секунди преди сирената уби интригата и „академиците” спечелиха мача с 84:78, а с това и шампионската купа и златните медали. Спорът за бронза в мъжката „А” група продължава след като „Шумен” победи „ИУ Варна” като домакин с 91:80 във втория сблъсък от серията за трето място. След 1-1 победи третият решителен сблъсък ще бъде във Варна на 23 април (вторник). Паулин Жардим бе най-резултатен за „Черноморец” с 19 точки, като 99% от тях той реализира до почивката. 18 точки добави Робърт Георгиев, а Христо Николов завърши с 12 плюс 10 борби. Снимка: Венелина СТОЯНОВА


В търсене на добрия олигарх за Пирин – Барикада\nНено Димов се сдоби с второ обвинение – за к... Бившият министър на околната среда и водите и бивш председател на Института за дясна политика Нено Димов, който е в ареста заради обвинение по пов...\nНено Димов продължава атаката срещу Пирин... Поглед от Банско. Снимка: Ивайло Атанасов, "Барикада" Министерството на околната среда и водите е атакувало на по-горна инстанцията решението на т...\nСъдът отново се произнесе срещу Нено Димов за Пири... Снимка: Ивайло Атанасов Нов тричленен състав на Върховния административен съд се произнесе, че отменя решението на министъра на околната среда и в...\nСъдът окончателно отмени решението за втори лифт н... Многохилядните протести миналия януари бяха игнорирани от правителството, което сега ще трябва да се съобрази със съдебното решение. Снимка: Барикада...\nПротест поиска разтрогване на концесията на „... Няколко десетки природозащитници и скиори излязоха на протест пред Министерски съвет под наслов "Не ни пързаляйте за Пирин" в ранната утрин на пър...\nВАС върна спора за Пирин в начална точка... Национален парк "Пирин". Снимка: Барикада Петчленен състав на Върховния административен съд отмени решението на предишния тричленен състав, с коет...\nСъдът като средство за сплашване на работници... Стачките отдавна са основен метод за получаване на дължими заплати в мини "Бобов дол". Снимка: Жана Цонева В последните няколко години миньорите в...\n„Край с концесиите, върнете ни природата!... Снимка: "Пловдив Прес", www.plovdiv-press.bg Представители на пет пловдивски села ще връчат на посланика на Швейцария протестно писмо по повод дей...\nБългарското общество тъй силно се възпламени от Марк Жирардели, сякаш има значение кой точно ще сече в планината\nНационалният парк Пирин трудно ще бъде спасен без осъзнаване на корена на проблема. Снимка: Барикада\nАко човек не бе българин и наблюдаваше от дистанция сагата с Пирин, щеше доста да се позабавлява от понеделник насам. Прочутият австрийски скиор Марк Жирардели се самопредстави като собственик на концесионера „Юлен“, а защитниците на планината тръгнаха да ровят той ли наистина притежава дружеството. Евродепутатът Ангел Джамбазки обобщи настроенията на радетелите за инвестиции – каза, че с появата на скиора бизнесмен любимата дъвка на „зелените рекетьори“ (въпросът за собствеността) била отнета. Те пък отговориха, че участието на Жирардели в „Юлен“ е неясно, после насрочиха поредния протест. Човек би останал с впечатление, че има голямо значение кой точно ще строи в Пирин. А то няма.\nНека в груби щрихи си припомним какво точно се случва в планината над Банско. Там има ски писта, дадена на концесия. Концесионерът иска да увеличи капацитета на ски зоната чрез изграждане на втори лифт и друга инфраструктура. Целта му е повече хора да карат ски, да се чувстват по-удобно, той съответно да печели повече. Защитниците на българската природа обаче са категорично против, защото втори лифт и други скиорски прелести означават поредно унищожаване на природата. Освен това собствеността на концесионера е нeясна (Жирардели основателно е считан за нов параван), налице са съмнения за връзки със сенчест капитал, от там с политическата класа. Потвърдиха се и данните за изключително груби нарушения през годините, включително нахдвърлена почти двойно концесионна площ.\nАко обаче поне за миг погледнем от птичи поглед, безпристрастно, коренът на проблема става очевиден. Той е толкова прост за разбиране, че е забележително как многото хора, загрижени за природата, не проумяват кое точно я унищожава.\nЗа липсата на разбиране спомагат популярните гледни точки, които като смог от комин с години замъгляват публичното пространство, опитвайки се да сведат „правилни“ обяснения за проблема в Пирин. Те са две. Първата е либертарианска, втората – да кажем условно, е либерална. Сходни са, с леки разлики.\nЛибертарианската гледна точка гласи, че в основата на проблема е мафиотското прилагане на пазарната икономика. Политиците са дефинитивно мафия, паризити, те гледат да се облагодетелстват. Всичко, което правят, е порочно. Понеже правото на концесия го предоставят те, самата концесия става порочна – дават евтино земята срещу рушвети. Тази теория ратува за сделки при възможно най-свободен пазар, без политици, регулация и условия. Ключовото при нея е стойността на ресурса – ако пазарът наистина е свободен, казва тя, концесията ще се предложи на адекватна цена (скъпо, защото иде реч за планина), а съответният концесионер ще се грижи за земята като зеницата на окото си – няма да я унищожава, защото е извадил за нея много пари. Гледната точка гласи още, че ползвателят ще се стреми да трупа приходи в хармония с природата, защото другото би означавало да загуби собственото си огромно вложение. Тези теоретично разсъждения обаче пропускат два важни момента. Първият е, че печалбата не винаги изисква опазване на природата, напротив – примерите по света и у нас за свръхпечалбарство чрез унищожаване на околната среда са стотици. Вторият пропуск касае наследниците. Концесиите се предоставят за десетилетия. Никой не може да бъде сигурен, че съответният добродетелно богат концесионер един ден няма да бъде наследен от истински пройдоха.\nВтората гледна точка, която е доста по-масово възприемана, също набляга на мафиотизирането. Не се вторачва обаче в отношенията цена – ползване – обществен интерес. Тя също като либертарианската се уповава на свободния пазар, но за разлика от нея се взира с надежда в политиците. Тази гледна точка проповядва, че бедата в Пирин е поради тъмния български преход, мафиотските капитали, властовия чадър над тях, срастването на политическа и съдебна власт с криминалния сектор и т.н. С други думи, проблемът е в конкретните наши политици и бизнесмени. Ако не бяха Цеко, Цацата, Бойко и сие, а бяхме нормална държава, щяхме да имаме нормална икономика и концесионер – това проповядва тази гледна точка. И пак пропуска нещо. То е същото, което и първата – никой никога за нищо на света не бил взел концесия, за да се наслаждава на птички, мечки, тревички и дръвчета. Концесия се взема единствено с цел експлоатиране на съответния ресурс. А експлоатацията винаги води до унищожение, по-малко или повече.\nСтигаме до истинската беда, несъзнавания корен на проблема. А той е: планината Пирин е предоставена за частно ползване. На концесия е дадена не просто част от нея, а територия от национален парк! Частният инвеститор защитава своите си интереси, те са ски и втори лифт. Може ли втори лифт да бъде направен без да се секат дървета? Не, няма как. Може ли пистата да бъде разширена чрез засаждане на гора? Напротив, обратното е – може след като се изсече. Името на концесионера няма никакво значение. Който и да е той – българин, чужденец, скиор, боксьор, офшорка или най-откритото дружество – интересът му ще е да печели. А печалба той може да постига чрез развитието на ски и хотели, не чрез опазване на треви, билки, дървета, местообитания и животни. Ето този заложен чрез концесията частен интерес е ядката на проблема. Той повлича сблъсък между бизнес и екология. Държавата е лош стопанин, проповядват горните две гледни точки. Но държавата не прави нови лифтове. Няма бизнес, който да експлоатира природни ресурси и да не ги унищожава. Има ли концесия, ще има концесионер, той ще се стреми към печалба, а печалбата не се постига с опазване на околната среда.\nЕто тези базови проблеми не се проумяват или се заобикалят вече дълги години. Нека не забравяме, че пистите в Пирин са в национален парк. Толкова ли е трудно да се поиска забрана на концесии в национални паркове? Та нали в САЩ в национален парк дори фас не може да изхвърлиш, какво остава да експлоатираш гората?… Може ли въобще да бъде решен проблем, след като не е назоваван?\nБългарското общество обаче чак толкова дълбоко не мисли. И си живее с надеждата да се появи добрия капиталист, който и ските ще развива, и природата ще опази. Особено вярващи в тази утопия са хора, които имат твърде висока вяра в собствения си интелект. Какво ли би си помислил в крайна сметка онзи дистанциран човек от началото на текста? Вероятно би се смял, много.\nTags: втори лифт, Жирардели, концесия, Олигарх, Пирин, писта, ски, собственик, Юлен\n20 декември 2018 at 15:07\nНякаква каша е в главата на автора на тази статия.\n„Няма бизнес, който да експлоатира природни ресурси и да не ги унищожава“\nИма бизнес, който се казва устойчив туризъм и при който опазването на природата всъщност се „капитализира“. Примери по света, колкото щеш.\nЗа такъв туризъм концесионер не трябва, а хора които знаят как се управлява един национален природен парк.\nВ конкретния случай с Пирин това означава, че основно ще се развива летен пешеходен туризъм, по никакъв начин няма да се строи повече, ски пистите няма да се пренатоварват с повече от 5-6 хил скиори, колкото е капацитетът им, а 20-ти хиляди легла в Банско ще си останат празни по-голямата част от годината.\nВашият отговор на Rattrack Cancel


Как да поставим ефективни граници на детето - Родители и семейство - EdnaJena.com\n* Започвате с установяване на силна и подкрепяща връзка с детето си, така че то да разбере, че сте на негова страна.\n* Гледате през неговите очи и предлагате истинска емпатия, която то усеща.\n* Устоявате на желанието да наказвате по какъвто и да било начин. Поставянето на граници дава урок на детето. Всичко в повече има обратен резултат.\n* Погледнете на живота му през неговите очи и поставете само тези граници, които са наистина необходими, така че животът му да е повече изпълнен с близост и откривателство, отколкото с граници и фрустрация. Прекалено честото казване на НЕ подкопава взаимоотношенията ви.\nАко помислите малко, ще установите, че вече знаете отговора. Безопасността, за него и другите около него, не е нещо, с което се правят компромиси. Всички други правила ще се променят с течение на времето - то ще трябва да се научи да си почиства собствената мацаница, например, и да не прекъсва хората по средата на изречението - но ако гледате на нещата през неговите очи, и не забравяте кое е подходящото за възрастта му, ще знаете с какво може да се справи детето.\nГлавното тук е, че като родител вие не трябва да изпитвате неудобство да поставяте граници при необходимост. Изследванията разкриват, че децата отгледани прекалено либерално стават "трудни" - неспособни да се справят с чувствата си, невнимателни към другите и неспособни да завържат взаимно удовлетворяваща връзка с другите.\nТака че границите са неизбежна част от живота на детето и ако то ви възприема като несправедлива, или че просто не разбирате неговата гледна точка, то ще се разбунтува. Ако ситуацията е прекалено ф...


Тази прясно изядена модна дизайнерка показва това, което тя има на червения килим! Мелиса Маккарти е номинирана за най-добра актриса в комедия на “Златен глобус” 2016 г., но ние сме развълнувани за повече от нейните смешни пориви, когато удари килима. Звездата засилва стила си, достигайки до графични модели, ярки цветове и украсени парчета, които показват нейната фигура.\nОт стартирането на новия си уебсайт за дребно, който предлага дизайни за дрехи от линията MM, актрисата демонстрира още по-забавен и жизнен стил. Нейният поглед към наградите People’s Choice Awards (2016), където тя спечели наградата за любима актриса за комедийни филми! Маккарти изигра формата си в червена туника, снабдена с пайети и панкретни помпи.\nСВЪРЗАНИ: Стартирала е Мелиса Маккарти!\nИ така, какво ще носи тази смешна дама на Златните глобуси тази неделя? Можете да очаквате да бъдете учудени от нейния неочакван стил. Прегледайте нашата галерия, за да видите всички нейните шоу-спиращи външен вид.


Добро самочувствие | Деца | Академия за родители\nНачало » Блог » Тийн » 9 креативни начина да подобрите самочувствието на детето си\n9 креативни начина да подобрите самочувствието на детето си\nСамочувствието има съществена роля за постигането на здраве, щастие и успехи в живота. Постигането му, от друга страна, не е никак лесно. Често ни сравняват или сами се сравняваме с другите и се фокусираме върху негативното. Колкото по-отрано започнем да полагаме съзнателни усилия за подобряването на самочувстието на децата си – и колкото по-редовно го правим, толкова по-уверени в себе си ще бъдат те.\nПредлагаме ви девет забавни и лесни занимания, с които да започнете.\nТекстови балончета по огледалото в банята\nЩе ви трябват: огледало в банята, шаблон, ножици, тиксо.\nПърва стъпка: На лист цветна хартия напишете кратки бележки, с които да вдъхновите и окуражите своите деца.\nВтора стъпка: Изрежете бележките във формата на текстови балончета и ги залепете върху огледалото.\nОгледалото е чудесно място за окуражаващи бележки, защото децата понякога изпитват отрицателни или саморазрушителни мисли, именно докато гледат собственото си отражение в огледалото.\nЩе ви трябват: мини шредер за хартия (или ръчен такъв), хартия, маркери/материали за писане. Както за децата, така и за възрастните, негативният разговор със самия себе си може да доведе до спад на самочувствието.\nПърва стъпка: Помолете децата си да напишат някои от своите тревоги, хаотични мисли или страхове, които понякога ги възпират. Можете да изброите някои от вашите собствени като пример.\nВтора стъпка: Нека децата да унищожат всичките тези мисли с шредера за хартия. Чрез тази дейност, децата визуално си дават сметка, че негативните мисли не са верни, нито пък от значение.\nТрета стъпка: С по-големите деца може малко да усложните заниманието. Помолете ги да напишат положителни мисли, с които да заменят отрицателните, които вече са унищожили. Например, ”не съм силен по математика” може да стане ”мога да подобря знанията си по математика с повече упражнения”. Преформулирайте базираните на страхове думи, като например ”Никой не ме харесва” на окуражителни такива като “аз харесвам СЕБЕ СИ и това е което има значение”.\nЩе ви трябват: банан(и), маркер\nКомбинирайте здравословната закуска с насърчаваща бележка, като напишете окуражаващи думи върху бананите. Напишете фрази като: ”Ти си този, от когото зависи промяната!” или “Ако отначало не успееш, опитай отново!”. Сложете тези “окуражаващи банани” в кутията за храна на детето си, за да може то да получи доза позитивност по време на обяда си. Децата също могат сами да пишат бележки до себе си, до приятелите си или до членовете на семейството си. Ако детето ви не обича банани, няма проблем. Може да постигнете същия ефект с обикновени бележки (на хартия) или окуражителни такива върху хладилника, в раницата и т.н.\nЩе ви трябват: бомбичка за вана, маркер, вана или мивка. Подобно на “Изрежи го!” това е перфектно занимание за вкъщи, с което ще помогнете на детето си да “измие” негативните мисли и емоции, използвайки бомбичка за вана.\nПърва стъпка: Напишете тревожните си мисли върху бомбичка за вана.\nВтора стъпка: Дайте на детето ви да я хвърли във ваната и да наблюдава как се разтваря.\nТрета стъпка: Опитайте се да обясните идеята, че чувствата и разочарованието са краткотрайни. Когато се фокусираме върху негативните мисли, ние се чувстваме по-зле и се ограничаваме от това да опитваме нови неща, да се сблъскваме с препятствия и да бъдем упорити.\nСтрахът е в основата на повечето негативни разговори със себе си. Например, ако негативната мисъл на детето ви е ”Глупав съм”, може би се страхува, че не се справя добре в училище или от подигравки, че не разбира материала. Обсъждайте подобни страхове и помогнете на детето си да си създаде план, чрез който да ги превъзмогне и/или намерете начин да замените отрицателните вътрешни мисли на детето ви с нещо по-положително.\nДъска ”Вземи това, от което имаш нужда”\nЩе ви трябват: табло за съобщения или дъска, лепящи листчета, маркер/материали за писане\nПърва стъпка: Покрийте таблото вкъщи с окуражаващи бележки, написани върху лепящи листчета\nВтора стъпка: Озаглавете таблото “Вземи това, от което имаш нужда” и позволете на децата да получат нужната доза позитивност и насърчение. Дори и самите деца могат да се включат, като залепят свои собствени бележки върху таблото.\nДруг вариант е да направите листовка с късащи се отдолу лентички, на които са написани окуражаващи думи. Включете съобщение като “Вземи това, от което имаш нужда, и не се колебай да го предадеш нататък!”.\nПостер “Какво обичам в теб”\nЩе ви трябват: картон, маркери.\nНе можете да си представите какъв положителен ефект има за децата това да чуят кои техни качества обичат техните родители, учители и близки възрастни. Изследвания показват, че близостта дори само с ЕДИН подкрепящ възрастен е ключов елемент за изграждането на самочувствието и способността да се преодоляват несполуките.\nПърва стъпка: На лист хартия или картон напишете “Какво обичам в теб”.\nВтора стъпка: Избройте всичките качества, които обичате в своето дете.\nМоже да използвате буркан или кутия за обувки, като сложете листчета хартия вътре и на всяко напишете какво обичате в детето.\nТова занимание ще покаже на децата, че са забелязвани и ценени от възрастните в живота си. По този начин ще повлияете положително на самочувствието им.\nЩе ви трябват: хартия/тетрадка, маркери или химикали\nДайте на детето си тетрадка или лист хартия, както и материали за писане. Помолете гo изброи всичките си ”победи” в живота. Какво са постигнали? Какво са успели да преодолеят? Кога са били упорити и са подобрили себе си или са осъществили една от целите си?\nОставете и място за ежедневни или седмични “победи” и продължете списъка с постижения, дори и ако изглеждат незначителни. Лесно е да попаднеш в капана на трудностите и така смятаните на пръв поглед “неуспехи”. Важно е да помним и всичките си “победи” в живота също.\nОсвен това, може да помогнете на децата да видят как това, което са смятали за провал, е всъщност победа, която допълнително ще повдигне самочувствието им. Например, ако детето ви каже: “Тази седмица направих огромна грешка”, го попитайте: “А какво научи от нея?” След като детето ви обясни какво е научило от случилото се, кажете: “Уау! Звучи ми като победа!”. Нека детето ви добави “научих се да ____” в списъка с ежедневни или седмични победи.\nПодходяща идея за тийнейджъри е да им изпращате окуражаващи СМС-си. Можете да го правите всяка сутрин или когато знаете, че вашия тийнейджър е стресиран – например преди важен тест или мач. Тийновете могат да запазят любимите си вдъхновяващи думи като тапет или фон на телефона си. Всеки път, когато си вземат телефона, ще получат позитивно напомняне.\nДекор за вратата на стаята\nЩе ви трябват: хартия, маркери или компютър с принтер, ножици, тиксо\nДекорирайте вратата на стаята на детето със окуражаващи бележки във формата на сърца. В зависимост от характера и интересите на детето ви може да използвате и други форми. Включете фрази, които биха обогатили възгледите на децата върху живота, любимите ви техни качества и други окуражаващи думи. Всеки път, когато детето ви влезе или излезе от стаята си, ще си припомни, че е обичано, разбрано и подкрепяно. Вашите думи със сигурност ще го накарат да се усмихне и ще послужат за изграждането на увереността му.\nБлагодарим за доброволния превод на Бояна Христова!


С 30% повече самолети прелитат над България заради кризата в Украйна - Новини - econ.bg\nС 30% повече самолети прелитат над България заради кризата в Украйна 0\nЗа денонощие над страната ни преминават 2800 самолета\nУкрайна е готова да въведе визов режим за руснаци\nУкраинските бунтовници разрешиха достъп до мястото на катастрофата на малайзийския самолет\nКризата в Украйна доведе до 30% повече самолети, прелитащи над България, съобщиха от "Ръководство на въздушното движение" (РВД).\nЗа денонощие над страната ни преминават 2800 самолета, които се навигират от 350 диспечера, а за час на човек се падат по 20 самолета. През цялата 2013 г. пък над България са извършени 560 000 полета.\nЗабраната за полети над военната зона в Украйна ще се отрази на региона и на въздушния трафик над страната. България работи с 55% натоварване след закриването на трасетата над Украйна. Прогнозите в началото на юли бяха, че въздушния трафик над България ще се увеличи с 10-15%.\nСлед свалянето на малайзийския самолет ръководителите на полети в Европа за часове бяха изправени пред изпитанието да направят изцяло нова организация на въздушното пространство така, че търговските полети да не минават над Украйна.\nПолетите от близкия и далечен Изток за Европа са 150-160 над Украйна. Тези, които идват от Bлизкия изток заобикалят Украйна от север, а тези, които са от Русия за Турция и Гърция, преминават на изток от Украйна и на запад над България.\nУкрайна самолети България въздушно пространство


Exam-DataBases-12-July - Problem 9.* User in Games with Their Statistics - Софтуерен университет\nFlipRF 16 Точки\nExam-DataBases-12-July - Problem 9.* User in Games with Their Statistics\nМисля, че тази задача има грешка или в условието или по-вероятно в тестовете, защото решението в този му вид просто няма смисъл като статистика. Може ли някой да ми обясни защо се взима MAX(Character.Name) в SELECT-а вместо да се групира накрая по Character.Name? Разликата е в случаите, когато един потребител е играл с повече от един герой в дадена игра. Тогава се получават сборни статистики, като за типа герой се счита този по-назад по азбучен ред. Тъй като таблицата върви в низходящ ред на статистиките, трите примерни реда дадени в условието са точно такива случаи.\n14/07/2015 20:07:37 Databases Basics\nКато цяло условието на тази задача така беше направено, че ако го нямаше него, а имаше само примерния output човек по-лесно би се ориентирал от него какво се иска... Та според мен *-ката е за да разбереш какво иска автора на задачата от теб...\nНе съм съгласен. Гледайки само output-а не знам как някой би се сетил, че трябва да обедини статистиките за различните типове герои, да не говорим, че това може да стане по различни начини, които ще ти дадат различен резултат накрая. Все пак това са задачи за тестване на знания и алгоритмично мислене, а не гатанки или игри на думи където трябва да стреляш напосоки докато уцелиш какво е имал предвид автора.\n14/07/2015 23:29:09 15/07/2015 18:28:29\nТочно на тази задача всеки стреляше на посоки, за да разбере от къде се получава примерния output. Едно условие е добре написано, когато единствено следвайки него може да решиш задачата. Знам за доста хора (и аз включително), които изобщо не са разбрали условието и накрая са изкарали с where оператора първия username от примерния output и са умували от къде се получават тези данни в примерния output. Това говори, че условието не е написано добре!\nЩо не отнася до обединяването на статистиките то от условието изобщо не се разбираше, че трябва да се обединят! Дори напротив - първата аналогия е човек да групира по username, game name И character.\nЗа да е разбираема задачата трябва в условието ясно да се разбира какъв трябва да е крайния резултат, а студента са да определи логическите стъпки, с които да го постигне.


Напролет Лютви Местан ще спечели депутатски мандат край Босфора! ДПС или ДОСТ ще грабнат другите две турски квоти? - Крумовград он-лайн\nКой ще спечели 3-те турски мандата – ДПС или ДОСТ? Кой ще вземе 5-та мандата в Кърджалийско?\n← Родителите на убитата Стефка емигрираха, не могат да я прежалят\nКърджали събра танцови състави от Черно море до Родопите →